**UTORAK, 17.3.**

**PREDMET: Priroda i društvo**

NASTAVNA JEDINICA: Moja županija, Moj zavičaj- ponavljanje

Pročitaj zanimljivosti o Zagrebačkoj županiji.

**ZAGREBAČKA ŽUPANIJA**

Zagrebačka županija postoji od 1.siječnja 1997. godine, a njezino središte je u Zagrebu. Dan Zagrebačke županije slavi se 17.srpnja.

Zagrebačka županija graniči s čak sedam županija. U županiji je 9 gradova i oni pripadaju središnjoj Hrvatskoj. Žumberačka gora je najviša gora u županiji. Sredinom županije teče rijeka Sava. Ona izvire u Sloveniji, a ulijeva se u rijeku Dunav. Najduža je rijeka u županiji, ali i u Hrvatskoj.

Mnoge prometnice prolaze našom županijom i vode prema svim krajevima Hrvatske. Razvijen je i zračni promet jer se u Velikoj Gorici nalazi najveća zračna luka u Hrvatskoj.

Samobor je smješten u zapadnom dijelu županije između zaprešićkoga i jaskanskoga područja. Nalazi se na istočnim obroncima Samoborskog gorja, uz dolinu rijeke Gradne.

Grad Samobor od 13. – 16. stoljeća razvija se kao slobodni kraljevski grad na temelju povlastica dobivenih od kralja Bele IV. Dan grada slavi se na svetu Anu 26.srpnja.

Grb grada Samobora prikazuje kulu između razlistanih grana. Iznad kule je ime grada, a ispod godina 1242. kada je grad od kralja Bele IV. Dobio status slobodnoga i kraljevskoga grada. Zastava je bijela s grbom u sredini.

Samoborski fašnik jedan je od najvažnijih događaja u godini.

Gradonačelnik grada Samobora je Krešo Beljak. Župan Zagrebačke županije je Stjepan Kožić.

**Pronađi odgovore na sljedeća pitanja. Ako trebaš pomoć zamoli nekog starijeg da ti pomogne.**

**U bilježnicu piši samo odgovore. Naslov stavi: Moja županija – ponovimo**

**Pazi na urednost, točnost i pravopis. Odgovaraj cjelovitim rečenicama.**

**PITANJA:**

1. Napiši s kojih 7 županija graniči Zagrebačka županija. Pazi na točnost pisanja imena županija.

2. Kako se zove najviši vrh Žumberačke gore i koliko je visok?

3. Koliko je kilometara duga naša najduža rijeka i kako se rijeka zove?

4. Kako se zove najveća zračna luka u Hrvatskoj i koje godine je izgrađen novi terminal (na kojem si i ti bio/bila prošle godine)?

5. Nacrtaj grb grada Samobora.

6. Nacrtaj zastavu Zagrebačke županije. Pronađi i pročitaj što znače crteži u štitu.

6. Nabroji 9 gradova Zagrebačke županije. Saznaj i napiši koji grad ima najviše, a koji najmanji broj stanovnika.

**PREDMET: Matematika**

NASTAVNA JEDINICA: Pisano množenje (43 ∙ 5) - vježbanje i ponavljanje

Radna bilježnica str. 91

**PREDMET: Hrvatski jezik**

NASTAVNA JEDINICA: Voda u čaši, Z. Balog – interpretacija priče

Odigraj igru asocijacije.

|  |  |  |
| --- | --- | --- |
| TVRDO | MLIJEKO | OBLAK |
| HLADNO | SOK | MAGLA |
| SKLISKO | ČAJ | KUHANJE |
| **\_ \_ \_** | **\_ \_ \_ \_ \_ \_ \_ \_** | **\_ \_ \_ \_** |
| **\_ \_ \_ \_** |

U čitanci na stranici 110 pročitaj priču Voda u čaši.

Na 8 pitanja na str. 111 odgovori usmeno. Neka ti pitanja postavlja i tvoje odgovore sluša roditelj ili netko stariji.

Zapiši i riješi u bilježnicu:

 Školski rad

 Voda u čaši

 Zvonimir Balog

 Tema priče:

 Likovi:

 Pridjevi koji opisuju vodu:

RB str. 97

**PREDMET: Engleski jezik**

NASTAVNA JEDINICA ZA UTORAK I ČETVRTAK

Pročitati tekst u udžbeniku na str. 37 i napisati nepoznate riječi sa prijevodom u bilježnicu.

Radna bilježnica str. 46:

1. Nadopuniti tekst ponuđenim riječima iznad

2. Nacrtaj sliku svog naselja u prozorčić